
DISSERTATIO  MEDICA 


INAUGUKALIS 

DE 


CINCHONA. 


MIC  ARDO  DANCER  AUCTORE. 


PROOEMIUM. 

Dum  rem  propositam  tractare  tentamus,  ne- 
cesse  erit  prim6  omnium  operis  rationem  atque 
methodum  narrare.  Incipiendum  est  idcirco 
cum  plantae  historia  naturali,  ej  usque  charac¬ 
teribus  Botanicis,  scilicet  secundum  systemata 
Linnaei  atque  domini  Jussieu.  Deinde  nobis 
consilium  est  chemicas  ejus  qualitates  breviter 
percurrere.  Tertio  vero  loco,  morborum  nota¬ 
biliorum  historiam  (quamvis  leviter  quidem) 

9. 

tradere,  quibus  hoc  remedium  utiliter  dari  pot¬ 
est.  Denique  autem  praeparata  ejus  insigniora, 
cum  eorum  dosibus  necessariis  enumerare. 


SECTIO  PRIMA. 

Variae  igitur  Cinchonae  species  (uti  omnibus 
ferb  notum  est,  praesertim  Botanicis)  ex  diversis 
partibus  Americae  Australis,  Hispanorum  navi¬ 
bus  nobis  vehuntur.  Invenitur  vero  etiam  haec 
planta  America  Septentrionali,  atque  forsan  in¬ 
vestigatio  Botanica  magis  accurata  plantam  aliis 
terrae  regionibus  vigere  postea,  quamvis  nunc  in¬ 
cognitis,  demonstrabit.  Hominum  generi  felix 
esset  talis  eventus,  et  propter  Cinchonae  dotes 
medicas  insignes,  et  praeterea  quia  dicitur  arbo¬ 
rem  hanc  nunc  rariorem  fieri  ex  ignavia  atque 
desidia  Hisp>anorum,  cultum  ejus  diligentem 
fer^  negligentes.  Perit  quippe  planta  simulae 
cortice  spoliata  est.  Condemnanda  est  igitur 
omnino  talis  Hispanorum  vecordia,  atque  etiam 

plantae  hujus  cultus  tentari  debet  (curiosis 
nempe)  iis  Europae,  atque  Asiae  partibus  quae 
natura  sua  Americae  similiores  sunt.  ^ 

Quo  casu  Cinchonae  dotes  medicae  inventae 
fuerunt,  aut  a  quo  primum  ad  praxin  medicinae 
applicatae  inter  medicos  scriptores,  variae  extant 
opiniones.  Ex  hac  incertitudine  forsan  cortex 
variis  temporibus  diversa  nomina  obtinuit. 
Nomen  Cinchonae  quo  nunc  ornatur,  consenti¬ 
entibus  fere  omnibus  medicis  scriptoribus,  deri¬ 
vari  videtur  ex  uxore  Comitis  de  Cinchona 
Hispani  nobilis,  quae  primum  hoc  remedio  ute¬ 
batur  propter  febrem  intermittentem  qua  afficie¬ 
batur  anno  Salutis  Humanae  millessimo  sexcente¬ 
simo  quadragesimo  nono.  Alii  vero  asserunt 
hoc  nomen  nihil  aliud  esse  quam  indicum 
plantae  nomen  (nempe  Kinkino)  aliquatenus  mu¬ 
tatum.  Porro  respectu  appellationis  hujus  ar¬ 
boris  licet  addere  aliquando  vocari  “  Pulvis 

patrum”;  nam  a  patribus  ex  societate  Jesu  in 
Italiae  regione  primo  datus  fuit,  paucis  annis 

postea,  utpote  remedium  febribus  intermittenti¬ 
bus  et  aliis  quibusdam  morbis.  Denique  prop¬ 
ter  ejus  vim  excellentem  atque  notabilem  nomi¬ 
natur  etiam  cortex  simpliciter,  vel  cortex  Peru- 
vianus,  quoniam  ex  regione  Peruviana  praecipue 
obtinetur. 

Tempus  aptum  ad  arboris  decorticationem 
est  plerumque  a  mense  nono  usque  ad  mensem 
anni  undecimum,  hoc  est,  nempe  si  favet 
coelum.  His  factis,  diligenter  insolatione  sicca¬ 
tur  cortex,  atque  hoc  modo  ad  usus  medicos 
servatur. 

'  i 

f 

Arbor  de  quo  nunc  loquitur  inter  eas  enu¬ 
meratur  quae  Alpinae  denominantur,  quoniam 
ejus  Habitat”  est  semper  inter  montes  Americae 
vel  Australis  vel  Septentrionalis.  Genus  Cin- 
chona,  systemate  botanico  Linnaei,  propter  struc¬ 
turam  fructificationis  ejus,  ponitur  in  classe  Pen- 
tandria,  ordine  autem  Monogynia.  Naturali  vero 
classificatione  locum  habet  inter  plantas  Con- 

tortas.  Stemma  Cinchonae  officinalis  plerum¬ 
que  habet  quindecim  pedes  altitudinis  atque 
diametrum  sex  pollicum.  Facies  ejus  ex¬ 
terna  simillima  est  ceraso  arbori  nostrarum 
insularum ;  viget  quoque  diversis  partibus 
nemorum  et  sylvarum,  atque  sine  hominum 
cultu  ex  suis  seminibus  propagatur,  Folia  ejus 
laevissima  sunt,  et  corollarum  petala  purpureo 
colore  exornantur.  Botanici  Hispanici  atque 
alii  peregrini  artem  botanicam  exercentes,  nempe 
dominus  Mutitius,  Vablius  et  Taflalla  viginti 
quinque  species  Cinchonae  diversas  descripserunt. 
Harum  septem  inventae  fuere  America  Septen¬ 
trionali  indefesso  illo  philosopho  naturali  Muti- 
tio,  vicinitate  oppidi  cui  nomen  est  Sancta  Fides. 
De  duabus  tantum  speciebus  sat  erit  disserere, 
de  specie  scilicet  colorata  et  de  speciei  alba. 
Species  colorata  continet  pallidam  varietatem, 
rubram  et  flavam.  Omnes  hae  habent  vel  plus 
vel  minus  coloris  rubri.  Possident  quoque 
summo  gradu  et  saporem  et  odorem  generis 
Cinchonae.  Species  alba  corticem  habet  subal- 

bidum  neque  alterius  speciei  (jam  dictae)  virtuti 

I 

medica  omnino  equat.  Cinchona  quae  medi¬ 
cina  practica  utitur,  habet  odoris  nonnullis  haud 
ingratum.  Talis  odor  facillimi  percipi  potest 
conice  infuso  aqua  destillata,  ubi  globuli  nantes 
videntur  quae  similitudinem  olei  volatilis  habent. 
Sapor  Cinchonae  amarus  est,  ingratus  atque  max¬ 
imi  adstringens,  acritudinis  gradu  comitatus  quae 
per  longum  tempus  durat,  utpote  gustui  mani¬ 
festum  est.  Tres  Cinchonae  varietates,  quibus 
medici  utuntur,  sunt  pallida,  secundo  rubra, 
atque  demum  flava.  Cinchonae  pallidae  plures 
sunt  varietates,  harum  insigniores  vero  sunt, 
quae  a  regionibus  Loxa  et  Guanaco  nobis  tradun¬ 
tur.  Cinchona  e  Loxa  constituitur  ex  frustis 
tenuioribus  vel  simpliciter  vel  dupliciter  convo¬ 
lutis.  Haec  sunt  longa  nonnuhquam  usque  ad 
pollices  sex,  crassa  vero  ad  lineam  tantum. 
Facies  externa  ejus  scabra  est,  colorem  subfus- 
cum  canescentem  exhibens.  Simili  etiam 
modo  ac  cortex  aliarum  arbf)rum  lichenibus 
fere  coopertus  est.  Color  internus  hujus,  cor- 

ticis  similis  est  ei  Lauri  Cinnamoni ;  notandum 
est  etiam  corticem  optimum  hojus  speciei  habere 
fracturam  lucidam,  nitentem  ac  levem. 

Cortex  e  Guanaco  externam  superficiem  ma¬ 
gis  scabram  prae  se  fert,  minus  splendidam  etiam, 
facies  vero  interna  eundem  colorem  ac  quali- 
tates  exhibet.  Varietas  rubra  plerumque  inveni¬ 
tur  frustis  multo  longioribus,  densioribus  et 
planioribus  aliis  jam  nunc  descriptis,  nonnun- 
quam  autem  penniformis  est  simili  modo  ac  a- 
liae.  Majus  est  pondus,  quod  pendet  ex  ejus 
densitate  majore,  etiamque  siccior  est,  atque 
dentibus  omnino  conteri  potest.  Porro,  ex 
laminis  tribus  separatis  constituitur,  extima 
exilis  est ;  media  aliquatenus  crassior  et  magis 
densa;  intima  vero  colorem  vividum  rubrum 
jactat;  exinde  haec  lamina  interior,  dum  aliis  dua¬ 
bus  teritur,  colorem  suum  his  quoque  impertit. 

# 

Haec  varietas  multb  magis  ad  stringens  est^ 
magis  amara,  atque  resinosa  varietate  plantae 
pallida,  minus  autem  pollet  secundum  non- 

nullos  virtute  sua  febrifuga.  Varietas  denique 
flava  longe  facilius  teritur  quam  pallida,  fractu¬ 
ram  etiam  habet  fibrosam,  et  duas  alias  varieta¬ 
tes  multb  superat  vi  adstringenti,  et  saporis 
amaritudine,  et  uno  verbo  vim  majorem  febri- 
fugam  possideri  videtur.  Hac  de  causa  a 
medicis  persaepe  datur  prae  aliis  duabus  varieta¬ 
tibus.  Hanc  praxin  vidi  auspice  peritissimo 
Doctore  Rutherford. 

Dum  Cinchonam  legimus  diligentia  magna 
necessaria  est ;  nam  propter  ejus  pretium  haud 
infrequenter  mistura  adulterina  vitiatur.  Has 
qualitates  igitur  possidere  debet  Cinchona 
pura,  habeat  pondus  magnum  ac  siccitatem, 
decoctio  ejus  calida  debet  esse  colore  sub¬ 
rubro,  simulae  vero  gelida  fit  assumit  pallidio* 
rem  colorem,  deponit  quoque  sedimentum  sub¬ 
rubrum  fusco  mistum. 

SECTIO  SECUNDA. 

Tempore  quo  Cinchona  primum  in  Mate¬ 
riam  Medicam  recepta  fuit,  a  multis  medicorum 
istius  aevi  reprobata,  immo^etiam  condemnata 
fuit,  multis  opprobriis  onusta,  simili  modo  'ac 
stibium  ac  alia  medicamenta  fortiora  simul¬ 
ae  promulgata.  Haec  facile  videri  possunt  per¬ 
currendo  opera  medica  Doctoris  De  Berger 
atque  aliorum.  Ob  hanc  causam  verisimile  est 
Cinchonam  protinus  arripuisse  chemicorum  at¬ 
tentionem  ;  expectabant  enim  se  posse  obtinere 
(analysi  scilicet)  particulas  plantae  primarias, 
atque  ex  hinc  forsan  explicare  effectus  ejus 
medicos.  Verum  enim  vero  chemia  etiam  ho¬ 
dierna  parum  monstrat  de  partibus  vegeta¬ 
bilium  componentibus,  de  effectibus  eorum 
nihil.  Ex  analysi  enim  generali  chemica  Cin¬ 
chona  consistere  videtur  (praetermissis  partibus 
ligneis  quae  magnam  ejus  massam  constituunt) 

ex  gummi,  resina,  acido  gallico,  portionibus 
quibusdam  minutis  olei  volatilis,  tannin,  cum 
salibus  pluribus  quorum  basis  praecipue  est 
calx.  Quinam  ex  chemicis  Galliae  posuerunt 
gelatinam  inveniri  posse,  hoc  vero  adhuc  mi- 
nime  pro  certo  demonstratur.  Cinchona  pallida, 
in  aqua  gelida  per  longum  tempus  infusa,  sapo¬ 
rem  amarum  profert  cum  aliquantulo  Cinchonae 
odoris.  Addito  autem  caloris  modico  gradu 
multo  major  quantitas  -  Cinchonae  materiae 
obtinetur.  Decoctio  dat  nobis  fluidum  ruber¬ 
rimo  colore,  saporem  vero  habet  quam  maxime 
amarum  et  stypticum.  Statim  autem  ac  fit 
gelida  deponitur  materia  resinosa,  simul  cum 
acido  gallico.  Si  decoctio  longior  fit,  virtutes 
corticis  medicae  magna  ex  parte  destruuntur. 
Magnesia  et  calx  magis  solubiles  aqua  reddunt 
Cinchonae  particulas  subtilissimas,  calx  vero 
hac  qualitate  magnesiae  longe  inferior  est.  Prae 
omnibus  menstruis  vero  vi  solvente  ponendum 
est  alcohol,  partes  enim  Cinchonae  subtilissimas, 
si  fas  sit  ita  dicere,  exsugit.  Spiritus  ardentes 

et  omnia  vina  dant  solutiones  plus  vel  minus 
fortes,  secundum  alcoholis  quantitatem  quam 
continent.  Inter  solventia  optima  compre¬ 
hendere  quoque  licet,  solutionem  ammoniae 
saturatam ;  e  contrario  minus  valet  acetum 
(hoc  est  utpote*  corticis  solvens)  quam  aqua 
ipsa.  Destillatione  enim  aqua  aliquatenus  sal¬ 
tem  Cinchonae  sapore  imbuitur,^  dubitandum 
vero  est  an  hoc  modo  oleum  ejus  volatile 
obtinere  possumus.  Solventia  Varia  Cinchonam 
rubram  afficiunt  eodem  fere  modo  ac  pallidam, 
solutiones  autem  hae  longe  fortiores  sunt, 
continent  etiam  majorem  quantitatem  et  resinae 
et  materiae  adstringentis.  Porro  analysis  che- 
mica  demonstrat  Cinchonam  flavam  multo  va- 
lentiorem  esse  alteris  duabus ;  infusio  enim  ejus 
et  tinctura  alias  longe  antecellunt,  et  saporis 
amaritudine  et  vi  adstringenti.  Ex  jam  dictis 
satis  patet  omnes  tres  Cinchonas  fere  ex  iisdem 
principiis  proximis  constare,  differentes  tantum 
horum  ‘proportione.  Partes  componentes  quae 
majorem  vim  possident  videntur  esse  acidum 

gallicum,  resinam,  et  materiam  extractivam, 
simul  cum  principio  alio  cui  Dr  Duncan  Jun. 

Cinchonin”  nomen  dedit. 

Ex  his  omnibus  principiis  junctim,  forsan 
tonica  Cinchonae  qualitas  originem  suam  trahit. 
Cortice  optimo  pallido  ex  decem  partibus  octo 
videntur  esse  efficaces.  Ex  opinionibus  tam 
variis  et  contradictoriis,  etiam  chemicorum  opti¬ 
morum  et  peritissimorum  evidens  fit,  parum 
adhuc  factum  esse  ad  resolutionem  quaestionis, 
quaenam  ex  variis  Cinchonae  principiis  mate¬ 
riam  efficacem  et  medicinalem  praebet. 


SECTIO  TERTIA. 

Tertiam  opusculi  partem,  quamvis  tamen 
cum  tremore  haud  parva,  secundum  consilium 
ex  origine  propositum  nunc  aggredimur.  Hoc 
est  describere  etiamsi  breviter  et  manco  forsan 
more  quousque  et  quibus  morbis  utile  Cinchona 

remedium  praebet.  Miros  edit  effectus  cortex, 
quique  etiam  per  longum  tempus  durant.  Ex 
hac  causa  prae  omnibus  aliis  medicamentis 
tonicis  indies  administratur.  Ex  longo  usu 
quoque  invenitur  superiorem  esse  omnibus 
remediis  ejusdem  generis  effectibus  febrilibus 
obviam  eundo,  atque  praeterea  renovando  et 
restituendo  corporis  vigorem,  exemplis  pene 
infinitis  debilitatis  et  generalis  et  particularis 
quae  indies  occurrunt,  et  quae  indies  etiam  in¬ 
felici  omine  magis  magisque  crescunt.  Lente 
tamen  effectus  suos  proprios  in  corpus  huma¬ 
num  edit,  vires  enim  ejus  stimulantes  vix  mon¬ 
strat  ullo  incremento  pulsus  arteriarum  vel 
caloris  animalis.  Cum  autem  dosi  nimis  larga 
devoratur,  nauseam  affert  et  capitis  dolorem; 
aliquibus  constipationis  causa  fit,  alios  vero 
laxitate  intestinorum  exercet.  Si  a  priore  dis¬ 
putaremus,  ex  ejus  effectibus  in  statu  systematis 
sano,  nullo  modo  concludere  liceret  ejus  virtutes 
tantas  futuras  esse  morbos  amovendo.  In  feb¬ 
ris  intermittentis  curatione  primum  adhibita  est; 

neque  adhuc  effectibus  aequale  remedium  ho¬ 
minum  industria  invenit.  Quod  spectat  metho¬ 
dum  administrandi  hoc  remedium,  omnes  lites 
jam  desierunt.  Febribus  enim  intermittentibus 
datur  quam  primum,  praemisso  emetico,  pro  re 
ut  ventriculus  exoneretur,  atque  ita' forsan  fiat 
derivatio  ad  corporis  superficiem.  Datur  Cin- 
chona  repetitis  dosibus,  vel  scrupuli  vel  semi- 
drachmae  omni  bihorio  vel  trihorio,  durante 
paroxysmi  intervallo.  Praeterea  durante  etiam 
adhuc  stadio  calido  tutb  administrari  potest, 
nisi  nauseam  excitet.  Nisi  multum  fallor  vidi 
Cinchonam  pallidam  datam,  a  Doctore  Duncan 
seniore,  dosi  drachmae  omni  hora  usque  ad 
octavam  vicem  summo  cum  beneficio.  Por¬ 
recta  fuit  militi,  qui  Nosocomio  regio  febre  ter¬ 
tiana  laborabat.  Cortex  quae  adeo  pollet 
effectibus  ejus  febribus  intermittentibus  et  re¬ 
mittentibus,  non  minus  valet  etiam  statu  con¬ 
valescente,  nempe  post  febris  finita  est.  Eodem 
fere  modo  optimos  edit  effectus  multis  variisque 
morbis  dolorificis  et  periodicis.  Tales  sunt 

Rheumatismus,  Podagra,  Hysteda,  et  dolor 
capitis.  Morbis  quoque  convulsi  vis  utiliter 
persaepe  administratur.  Hoc  modo  prodest 
Chorea,  Epilepsia,  et  aliis  ejusdem  generis. 
Talibus  morbis  porrigi  potest  vel  simpliciter  per 
se,  vel  junctim  cum  aliis  medicamentis ;  verbi 
gratia,  Valeriana,  Moscho,  Camphora,  vel  quo¬ 
vis  alio  antispasmodico.  Morbis  Cachecticis  ut 
Scrofula,  Rachitide,  Hydrope,  Scorbuto,  utiliter 
persaepe  administrari  vidimus ;  ulceribus  quoque 
inveteratis,  pulchrum  Cinchona  est  remedium, 

pus  enim  laudabile,  ut  dicunt,  promovet,  et  ex- 

\ 

inde  granulationem  et  sanationem.  Cynanche 
Maligna  gargarisma  excellens  ex  Cincliona  et 
vino  rubro  Lusitanico  formatur.  Morbis  put¬ 
ridis,  ut  variola  confluente  infantium,  ex  partibus 
inferioribus  feliciter  nonnunquam  injicitur. 
Attamen  etiamsi  multa  atque  varia'  bona  deri¬ 
vantur  ex  usu  Cinchonae  prudenti,  variis  febri- 

r 

um  generibus,  pariter  quoque  certum  est  mul¬ 
tum  periculum  oriri  ex  usu  ejus  intempestivo 
febribus  continuis  (ubi  scilicet  signa  putredinis, 

talia  sunt,  Petechiae,  vel  debilitas  non  adsunt) 
praesertim  iis  quae  comitantur  statu  bilioso  in¬ 
testinorum.  'Febribus  hujus  speciei  Cinchona 
nunquam  exhiberi  debet,  nisi  post  stomachi  et 
canalis  intestini  evacuationem  justam.  -  Stric¬ 
tura  quoque,  et  ariditas  cutis,  cum  calore  corpo¬ 
ris  insolito  et  siti,  omnia  haec  quoque  prius 
removeantur.  Praeterea  etiam  febribus  talibus 
vegetabilia  amara  simpliciora  praeponenda  sunt, 
exempli  gratia,  Quassia,  vel  Anthemis  Nobilis, 
vel  Myrrha,  et  radix  Cdlombae.  Modus  opti¬ 
mus  Cinchonam  administrandi,  si  tolerare  pot¬ 
est  stomachus,  est  pulveris  forma.  Hoc  modo 
nec  infrequenter  administratur  dosi  drachmae 
unius  omni  hora  vel  bihorio.  Ubi  periculum 
magnum  instat,  etiam  drachma  cum  semisse  vel 

O  ' 

duae  drachmae  omni  hora,  praesertim  ubi  in¬ 
tervalla  inter  paroxysmos  breviora  sunt,  veluti. 
febribus  quotidianis.  Verumtamen  omnibus 
casibus  viribus  stomachi  ipsius  dirigi  debemus, 
quaecunque  enim  dosis  illum  non  laedit  recte 
et  cum  fructu  porrigitur.  Multorum  opinio  est 

medicorum  ’  qui  inter  celeberrimos  sunt,  quo 
majorem  esse  dosis  quantitatem,  et  quo  celerius 
repetitam,  eo  majorem  esse  medicinae  vim  mor¬ 
bum  subigendo ;  et  praeterea  hoc  modo  totam 
Cinchonae  quantitatem  datam  minorem  esse. 
Dicunt  etiam  corticem  minoribus  dosibus  de¬ 
voratam  et  cum  longioribus  intervallis  temporis,- 
persaepius  inefficacius  esse  malum  amovendo, 
quamvis  tota  quantitas  major  sit  quam  altera 
methodo.  Res  autem  est  difficilis  accurate 
determinare,  quaenam  corticis  quantitas  sit  ne¬ 
cessaria  ad  amovendam  febrem  intermittentem. 
Curatio  quippe  pendet  de  multis  rebus  ex¬ 
ternis,  scilicet  de  natura  febris  intermittentis 
ipsius,  de  qualitate  Cinchonae,  de  morbi  peri¬ 
odo,  cum  aliis.  Plurimis  vero  morbi  exemplis 
liceat  asserere  tres  uncias  ad  rem  sufficere. 
Cinchonae  sapor  ingratus  non  infrequenter 
nauseam  excitat.  Ad  hujus  effectus  praeven- 
tionem  et  ad  celandum  quatenus  fieri  potest  in- 
jucundum  corticis  saporem,  res  liquidae  et 
dulces  in  usu  sunt. 


c 

Talis  est  infusum  radicis  Glycirrhizae  vel 
lac  quod  forsan  praestat.  Pulvis  infusus  cele¬ 
riter  hauriri  debet,  ne  lac  Cinchonae  sapore 
inquinaretur.  Quinam  medici  Cinchonam  por¬ 
rigunt  caffea  gelida  et  saccharo  mistam  :  bona 
est  haec  methodus,  nam  saporem  medicinae 
celat  et  magis  aptam  stomacho  reddit.  Ut 
antea  dictum  fuit,  quanto  citius  datur  Cinchona 
febribus  intermittentibus  tanto  melius,  ideoque 
praxi  medica  hodierna  contra  regulas  saeculi 
praeterito  venienti  morbo”  occurretur.  Sola 
praeparatio  necessaria  est  stomachum  exone¬ 
rare,  emetici  ope,  et  intestina  auxilio  cathartici 
vel  enematis  sine  mora;  exhibetur,  tunc  cortex. 
Attamen  si  probabile  fit  bilem  supra  morem 
abundare,  vel  si  obstructio  jecinoris  terreat, 
tunc-  doses  colomelanos  parvulae  ministrari 
possunt,  atque  iterari  donec  ptyalismus  levis 
incipit.  Ubicunque  vero  aegrotus  multum  de¬ 
bilitatur,  vel  paroxysmi  sunt  saeviores,  (quod 
saepe  occurrit  calidis  terrae  regionibus)  nec 
flavedo  cutis  nec  obstructio  hepatis  a  Cin- 

chonae  usu  nos  abstinere  fecerat.  Quoniam 
(secundum  opinionem  Docloris  Clegborn,  libro 
ejus  de  Minorcae  morbis,  a  quo  hanc  senten¬ 
tiam  excerpsi)  etiam  sub  his  infelicibus  aus¬ 
piciis,  medicina  persaepe  mortem  subitam  pro¬ 
pellit,  atque  dat  tempus  ad  tentamen  aliorum 
remediorum  ad  fugandum  morbum.  Porro 
dicit,  plura  mala  oriri  ex  exhibitione  nimis  sera, 
quam  ex  usu  ejus  nimis  cito.  Quandocunque 
igitur  laxantia  medicamenta  indicantur,  atque 
eodem  tempore  dari  non  possunt  per  se,  propter 
aegroti  debilitatem,  exhibeantur  junctim  cum 
Cinchona  ipsa.  Doctor  Cleghorn  laudat  Sul- 
phas  Magnesiae  datum  cum  cortice,  ubi  aegroti 
vires  sufficiunt.  Hac  methodo  paroxysmus  pro¬ 
xime  occurrens  saepe  mitigatur,  ac  intermissio 
fere  fit,  qua  durante  cortex  dari  potest  solus, 
usque  ad  aegroti  curationem  plenam.  Tametsi 
exemplis  morbi  periculosis  medici  nonnulli 
corticem  tentarunt,’  etiam  durante  febre,  tamen 
omnes  fere  consentiunt  optimum  tempus  esse 
dum  intermissio  adest.  Lis  vero  adhuc  manet 

inter  medicos,  anne  dari  debet  simul  ac  cessat 
paroxysmus  calidus,  an  ante  aggressum  proximi 
frigidi.  Doctor  Cullen  hanc  medipinam  dabat 
dosibus  amplis  quandocunque  possibile  esset, 
immediate  ante  accessionis  tempus.  Nonnulli 
ex  medicis  peregrinis  pandem  regulam  servant. 
Haec  methodus  Cinchonam  exhibendi  magnp 
ingenio  defenditur,  multis  atque  peratissimis 
medicis,  qui  etiani  asserunt  dimidiam  solitae 
quantitatis  hoc  modo  datam  ad  curationem 
sufficere,  Verumenimvero  quaecunque  metho¬ 
dus  corticem  administrandi  praeponitm",  bonum 
erit  ejus  usum  continuare  (dosibus  minoribus  et 
post  longiora  intervalla)  per  aliquot  tempus 
post  morbi  secessionem,  ne  rursus  accederat. 
Ubi  Cinchona  aliquatenus  purgat  vel  nauseam 
provocat,  necesse  erit  aromatica  vel  opium  cor¬ 
tici  addere.  Frequenter  quoque  opium  Cin- 
chonae  vires  adjuvat.  Pulvis,  et  alia  corticis 
praeparata,  cum  variis  aliis  medicamentis 
adjuvantibus,  administrari  possunt.  Ita  enim 
ubi  necesse  est  alvum  servare  laxam,  propter 

bilem  nimiam  vel  viscerum  obstructionem,  Super 
Tartrite  Potassae  vel  ullo  alio  sale  qui  similem 
edit  elFectum,  conjungere  liceat.  Eodem  con¬ 
silio  Rheum,  Aloen,  cum  aromaticis,*  fas  est 
addere.  Quoniam  vero  Cincliona  nonnunquam 
purgat  caute  administrari  debent  cathartica,  effec¬ 
tus  enim  bonos  corticis  minuunt,  atque  aegrotum 
multum  debilitant.  Si  nimium  movet  alvum 
Cinchona,  pulvis  crotonis  vel  opium  hoc  malum 
corrigunt.  Si  corticis  pulvis  devorari  non  pot¬ 
est,  injicere  possumus  per  anum  form4  enematis 
cum  opio,  ne  citius  redderetur.  Quoniam  ex¬ 
tractum  Cinchonae  minus  ingratum  est  aliis 
praeparatis,*  aptum  est,  secundum  Heberden,  in¬ 
fantibus,  '  saccharo,  aqua  et  lacte  mistum. 
Stomacho  etiam  applicatur  nonnunquam  forma 
cataplasmatis,  vel  cruribus  et  femoribus  fric¬ 
tione  cum  meile  eodem  modo  ac  hydrargyrus, 
quando  celeriter  absorptione  in  systema  reci¬ 
pitur,  felici  saepe  eventu.  Vestimenta  quoque 
lintea  decoctione  forte  corticis  tincta,  et  corporis 
superficiem  applicata,  nonnunquam  utilia  sunt. 

Hae  fere  sunt  methodi  insigniores,  apud  nos 

saltem,  applicandi  hoc  remedium  ;  morbos 

etiam  notabiliores  quibus-  Cinchonae  auxilio 

occurritur.  Haud  alienum  erit  forsan  adjicere 

Cinchonam  rite  addi  posse  dentifriciis,  propter 

qualitates  antisepticas  et  adstringentes  quas 

/ 

possidet. 


SECTIO  ULTIMA. 

Cinchonae  praeparata  quae  sunt  in  usu 
Colegiis  Londini,  Edinburgi,  et  Dublini,  sunt 
sequentia,  nempe,  extractum  Cinchonae  officin- 
alis  molle,  durum  cum  resina ;  Tinctura  Cin¬ 
chonae  officinalis  ;  Tinctura  composita  ammo- 
niata  ;  Decoctum-Infusum  Cinchonae  officina¬ 
lis.  Utitur  etiam  formando  Vinum  Gentiani 
Compositum.  Methodus  optima  (ut  antea 
diximus)  Cinchonam  dandi,  est  forma  pulveris ; 
hoc  modo  vel  diffundi  potest  per  aquam,  vel 
alium  liquorem  aptum,  vel  Electuarium  formari 

licet.  Hoc  modo  dosis  est  scrupulus  ad  semi- 
drachmam  vel  etiam  duas  drachmas,  tertiis  vel 
quartis  horis  pro  rc  nata.  Extractis  nulla  fides 
dari  potest  cura  intermittentis,  debilia  enim 
sunt.  ,  Ex  iis  vero  optimum  est  extractum 
Collegii  Regii  Edinensis,  dosis  a  granis  quinque 
vel  decem  usque  ad  scrupulum.  Tincturarum 
dosis  est  semidrachma  ad  drachmam  unam  vel 
duas  vel  tres.  Tinctura  Ammoniata  Pharma- 
copaeiae  Londinensis  vix  est  laudanda ;  difficilis 
enim  est  res  dosin  utilem  dare,  hujus  vero 
dosis  est  ex  guttis  triginta  usque  ad  sexaginta. 
Tinctura  Composita  Londinensis  Pharmacop- 
aeiae  eadem  est  ac  illa  quae  in  usu  fuit  Doc- 
tore  Huxham ;  dicit  ille  dosin  Rhei,  Mannae, 
vel  alicujus  laxantis  precedere  debere  ejus 
usum,  si  aeger  constipatus  est.  Infusi  et  Deco¬ 
cti  doses  sunt  ex  uncia  usque  ad  uncias 
duas. 

Haec  sunt  praeparata  notabiliora  quibus 
hodie  utimur  Britannia  et  Hiberni^  cum  eorum 

dosibus,  atque  nunc  finem  opusculo  ponere 
liceat,  quoniam  de  re  quae  potui  jam  tradidi. 

\ 


FINIS. 


Excudebat  6\  Stewart. 


